CELEX: 22018D1989
Language: hu
Date: 2018-12-04 00:00:00
Title: Az EU-CTC vegyes bizottság 1/2018 határozata (2018. december 4.) az Egyesült Királyságnak az áruforgalom alakiságainak egyszerűsítéséről szóló egyezményhez való csatlakozásra történő felkéréséről [2018/1989]

14.12.2018   
               
               
                  HU
               
               
                  Az Európai Unió Hivatalos Lapja
               
               
                  L 317/56
               
            
         AZ EU-CTC VEGYES BIZOTTSÁG 1/2018 HATÁROZATA
         (2018. december 4.)
         az Egyesült Királyságnak az áruforgalom alakiságainak egyszerűsítéséről szóló egyezményhez való csatlakozásra történő felkéréséről [2018/1989]
         A VEGYES BIZOTTSÁG,
         tekintettel az áruforgalom alakiságainak egyszerűsítéséről szóló, 1987. május 20-i egyezményre (1) és különösen annak 11. cikke (3) bekezdésére,
         mivel:
         
                     (1)
                  
                  
                     Az áruforgalom alakiságainak egyszerűsítéséről szóló egyezmény (a továbbiakban: az egyezmény) 11. cikkének (3) bekezdése értelmében az említett egyezmény által létrehozott vegyes bizottság határozattal fogadja el a harmadik országoknak az említett egyezményhez való csatlakozásra történő felkérését.
                  
               
                     (2)
                  
                  
                     Nagy-Britannia és Észak-Írország Egyesült Királysága (a továbbiakban: az Egyesült Királyság) kinyilvánította azon szándékát, hogy különálló szerződő félként kíván csatlakozni az egyezményhez attól az időponttól kezdődően, amikortól az egyezmény már nem alkalmazandó az Egyesült Királyságra és az Egyesült Királyságban.
                  
               
                     (3)
                  
                  
                     Az Egyesült Királysággal folytatott árukereskedelmet megkönnyítené az Egyesült Királyság, valamint az Európai Unió, az Izlandi Köztársaság, Macedónia Volt Jugoszláv Köztársaság, a Norvég Királyság, a Szerb Köztársaság, a Svájci Államszövetség és a Török Köztársaság közötti kereskedelmet érintő alakiságok egyszerűsítése.
                  
               
                     (4)
                  
                  
                     Az említett könnyítés megvalósítása érdekében helyénvaló felkérni az Egyesült Királyságot az egyezményhez való csatlakozásra.
                  
               
                     (5)
                  
                  
                     Az Egyesült Királyságnak az egyezményhez való csatlakozása kizárólag attól az időponttól hatályos, amikortól az egyezmény már nem alkalmazandó az Egyesült Királyságra az Európai Unió tagállamaként, illetve amennyiben az Európai Unió és az Egyesült Királyság olyan átmeneti rendelkezésekről állapodik meg, amelyek szerint az egyezmény alkalmazandó az Egyesült Királyságra és az Egyesült Királyságban, akkor kizárólag attól az időponttól hatályos, amikortól ezen átmeneti rendelkezések hatályukat vesztik,
                  
               ELFOGADTA EZT A HATÁROZATOT:
         
            1. cikk
            Az Egyesült Királyság felkérést kap arra, hogy az egyezmény 11a. cikkének megfelelően csatlakozzon az egyezményhez attól az időponttól, amikortól már nem az Európai Unió tagállama, illetve attól az időponttól, amikor hatályukat vesztik az Európai Unió és az Egyesült Királyság közötti olyan átmeneti rendelkezések, amelyek szerint az egyezmény alkalmazandó az Egyesült Királyságra és az Egyesült Királyságban.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2018. december 4-én.
            
               
                  a vegyes bizottság részéről
               
               
                  az elnök
               
               Philip KERMODE
            
         
         
            (1)  HL L 134., 1987.5.22., 2. o.